
56 DR.31.10.2013 

 
mengakui mereka melihat dan mereka mendengar. Mereka mengakui kerana mereka 
melihat akan di depan mereka azab Allah Ta’ala. 

 Pada masa itu mereka berkata [Membaca sepotong ayat al-Quran] Antara 
maksudnya, hantarlah aku balik ke dunia semula, aku akan beramal soleh dan buat baik. 
Jadi sama-samalah kita ambil ingatan kerana kita semua sayang kepada negara ini. 
Wallahu a’lam. Terima kasih. 

 Timbalan Yang di-Pertua [Datuk Ronald Kiandee]: Yang Berhormat Limbang. 

4.08 ptg. 

Tuan Haji Hasbi bin Haji Habibollah [Limbang]: Terima kasih Tuan Yang di-

Pertua kerana memberi peluang kepada saya untuk membahaskan Bajet 2014. Pertama 
sekali saya mengucapkan tahniah dan syabas kepada Yang Amat Berhormat Pekan atas 
pembentangan Bajet 2014.  

Sebagai permulaan, saya mengimbau kembali pencerobohan di Lahad Datu 
memberikan kesan bukan hanya kepada rakyat di Sabah, malahan menjadi parut di hati 
seluruh rakyat Malaysia. Angkatan pasukan keselamatan kita berjuang mengangkat senjata 
dan mempertaruhkan nyawa dalam memastikan negara kita kekal selamat dan keamanan 
negara tidak mudah diganggu gugat. Tumpahnya darah perajurit kita, ditangisi seluruh 
rakyat Malaysia atas dasar pengorbanan yang dilakukan demi memastikan keamanan 
jutaan rakyat yang lain. Walaupun mungkin ada yang kata ini berlakonlah, rekaan.  

Justeru, keprihatinan kerajaan kepada kebajikan anggota-anggota tentera sebagai 
usaha menghargai sumbangan mereka kepada negara dengan memperuntukkan jumlah 
RM202 juta disambut baik sebagai satu bukti penghargaan kerajaan di dalam memastikan 
kebajikan bukan hanya kepada perajurit tetapi juga merangkumi keluarga perajurit. Tanpa 
melupakan jasa veteran Angkatan Tentera Malaysia, saya juga menyambut baik 
peruntukan RM48 juta bagi tujuan kebajikan 20,000 orang veteran ATM meliputi perubatan, 
ex gratia dan pendidikan.  

■1610 

Tuan Yang di-Pertua, kerajaan mengambil inisiatif bijak dan berhemah dengan 
menyediakan bantuan kepada golongan berpendapatan rendah dan mudah terjejas.  
Program kebajikan yang diperkenalkan kerajaan sebagai sebahagian daripada inisiatif 
jaringan keselamatan sosial terbukti telah memberi manfaat kepada 514,066 kumpulan 
sasar sehingga Ogos tahun ini.   

Sebanyak RM1.2 bilion juga telah diperuntukkan kerajaan bagi program berkenaan 
yang membabitkan kanak-kanak, golongan kurang upaya, warga tua, keluarga miskin dan 
ibu tunggal.  Dalam masa yang sama, kerajaan juga terus komited untuk membantu 
kebajikan rakyat dalam meningkatkan pendapatan isi rumah berpendapatan rendah dengan 
memperuntukkan RM400 juta bagi program 1Azam bagi pembabitan masyarakat dalam 
aktiviti berskala kecil seperti pertanian, perusahaan mikro dan subsektor perkhidmatan.  Ini 
dapat membuktikan usaha kerajaan untuk mendidik golongan berpendapatan rendah juga 
supaya tidak terus menerus bergantung kepada subsidi dan bantuan kerajaan tetapi 
mempelbagaigunakan program bantuan kerajaan untuk kelestarian kehidupan dan 
ekonomi.   

Sara hidup yang saban tahun meningkat termasuk harga hartanah dan rumah 
yang begitu tinggi sedikit sebanyak menjejaskan taraf ekonomi keluarga.  Jadi, kerajaan 
telah berusaha sehabis baik contohnya sebagai mana yang telah dibentangkan untuk 
menaikkan RPGT di dalam memastikan rakyat kekal menjalani kehidupan yang efektif dan 
harmoni.  Dalam usaha untuk terus meringankan beban kehidupan rakyat memastikan 
pemberian bantuan menuju tepat kepada golongan sasaran, kerajaan menepati janji untuk 
menjaga kebajikan rakyat dengan menambah baik Bantuan Rakyat 1Malaysia kepada isi 
rumah dan individu bujang.   

Melengkapkan lagi fokus kerajaan cadangan caruman insurans Takaful 
Berkelompok ini diberi kepada semua penerima isi rumah juga merupakan satu langkah 
yang tepat yang mana diharapkan dapat memberi perlindungan maksimum sehingga 
RM30,000 kepada penerima-penerimanya sekiranya berlaku kematian atau hilang upaya 
yang kekal.   



mengakui mereka melihat dan mereka mendengar. Mereka mengakui kerana mereka melihat akan di depan mereka azab Allah Ta'ala. Pada masa itu mereka berkata [Membaca sepotong ayat al-Quran] Antara maksudnya, hantarlah aku balik ke dunia semula, aku akan beramal soleh dan buat baik. Jadi sama-samalah kita ambil ingatan kerana kita semua sayang kepada negara ini. Wallahu a'lam. Terima kasih. Timbalan Yang di-Pertua [Datuk Ronald Kiandee]: Yang Berhormat Limbang. 4.08 ptg. Tuan Haji Hasbi bin Haji Habibollah [Limbang]: Terima kasih Tuan Yang di-. Pertua kerana memberi peluang kepada saya untuk membahaskan Bajet 2014. Pertama sekali saya mengucapkan tahniah dan syabas kepada Yang Amat Berhormat Pekan atas pembentangan Bajet 2014. Sebagai permulaan, saya mengimbau kembali pencerobohan di Lahad Datu memberikan kesan bukan hanya kepada rakyat di Sabah, malahan menjadi parut di hati seluruh rakyat Malaysia. Angkatan pasukan keselamatan kita berjuang mengangkat senjata dan mempertaruhkan nyawa dalam memastikan negara kita kekal selamat dan keamanan negara tidak mudah diganggu gugat. Tumpahnya darah perajurit kita, ditangisi seluruh rakyat Malaysia atas dasar pengorbanan yang dilakukan demi memastikan keamanan jutaan rakyat yang lain. Walaupun mungkin ada yang kata ini berlakonlah, rekaan. Justeru, keprihatinan kerajaan kepada kebajikan anggota-anggota tentera sebagai usaha menghargai sumbangan mereka kepada negara dengan memperuntukkan jumlah RM202 juta disambut baik sebagai satu bukti penghargaan kerajaan di dalam memastikan kebajikan bukan hanya kepada perajurit tetapi juga merangkumi keluarga perajurit. Tanpa melupakan jasa veteran Angkatan Tentera Malaysia, saya juga menyambut baik peruntukan RM48 juta bagi tujuan kebajikan 20,000 orang veteran ATM meliputi perubatan, ex gratia dan pendidikan. #1610. Tuan Yang di-Pertua, kerajaan mengambil inisiatif bijak dan berhemah dengan menyediakan bantuan kepada golongan berpendapatan rendah dan mudah terjejas. Program kebajikan yang diperkenalkan kerajaan sebagai sebahagian daripada inisiatif jaringan keselamatan sosial terbukti telah memberi manfaat kepada 514,066 kumpulan sasar sehingga Ogos tahun ini. Sebanyak RM1.2 bilion juga telah diperuntukkan kerajaan bagi program berkenaan yang membabitkan kanak-kanak, golongan kurang upaya, warga tua, keluarga miskin dan ibu tunggal. Dalam masa yang sama, kerajaan juga terus komited untuk membantu kebajikan rakyat dalam meningkatkan pendapatan isi rumah berpendapatan rendah dengan memperuntukkan RM400 juta bagi program 1Azam bagi pembabitan masyarakat dalam aktiviti berskala kecil seperti pertanian, perusahaan mikro dan subsektor perkhidmatan. Ini dapat membuktikan usaha kerajaan untuk mendidik golongan berpendapatan rendah juga supaya tidak terus menerus bergantung kepada subsidi dan bantuan kerajaan tetapi mempelbagaigunakan program bantuan kerajaan untuk kelestarian kehidupan dan ekonomi. Sara hidup yang saban tahun meningkat termasuk harga hartanah dan rumah yang begitu tinggi sedikit sebanyak menjejaskan taraf ekonomi keluarga. Jadi, kerajaan telah berusaha sehabis baik contohnya sebagai mana yang telah dibentangkan untuk menaikkan RPGT di dalam memastikan rakyat kekal menjalani kehidupan yang efektif dan harmoni. Dalam usaha untuk terus meringankan beban kehidupan rakyat memastikan pemberian bantuan menuju tepat kepada golongan sasaran, kerajaan menepati janji untuk menjaga kebajikan rakyat dengan menambah baik Bantuan Rakyat 1Malaysia kepada isi rumah dan individu bujang. Melengkapkan lagi fokus kerajaan cadangan caruman insurans Takaful Berkelompok ini diberi kepada semua penerima isi rumah juga merupakan satu langkah yang tepat yang mana diharapkan dapat memberi perlindungan maksimum sehingga RM30,000 kepada penerima-penerimanya sekiranya berlaku kematian atau hilang upaya yang kekal.